**Онлајн презентација стипендија за истраживање у Немачкој**

*Информације за студенте докторских студија, постдокторанде и предаваче запослене на Универзитету*

Центар за развој каријере и саветовање студената Универзитета у Крагујевцу у сарадњи са Немачком службом за академску размену – DAAD Информативним центром Београд за студенте докторских студија, постдокторанде и предаваче запослене на Универзитету у Крагујевцу организује

Онлајн информативну сесију
**Истраживање у Немачкој - Преглед DAAD стипендија за истраживање***у среду, 7. априла 2021. године у 12.00 часова,
путем Zoom платформе*

Најважније информације о DAAD стипендијама заинтересованима са Универзитета у Крагујевцу представиће Данијела Павлица и Далиборка Малданер, запослене у Одељењу за саветовање и маркетинг Информативног центра Београд, а након презентације одговориће и на питања присутних.

Кандидати заинтересовани за учешће на презентацији морају се регистровати путем овог [**линка**](http://bit.ly/3knify9) **до 6. априла 2021. године до 14.00 часова**.

Сви пријављени кандидати ће до 17.00 часова истог дана добити линк за приступ презентацији на Zoom платформи.

Пријаве за *стипендије за истраживање и предаваче*, као и *стипендије за краће истраживачке боравке* у Немачкој отворене су до 30. априла 2021. године, а више информација о програмима стипендија можете наћи [овде](https://www.daad.rs/sr/pronalazak-stipendije/stipendije-za-istrazivanje-i-za-predavace/) и [овде](https://www.daad.rs/sr/pronalazak-stipendije/baza-stipendija/2/?type=a&origin=72&subjectgroup=0&q=0&status=3&onlydaad=1&language=en&id=0&pg=2&detail_to_show=50015434).

За сва додатна питања у вези са презентацијом, можете се обратити Центру за развој каријере и саветовање студената путем имејла razvojkarijere@kg.ac.rs.